

Diwrnod Chwarae ag AI 30 Ionawr 2025: Creu cynnyrch fideo hygyrch gyda Copilot

Sut i greu ac allforio capsiynau ar MS Stream a Panopto
Mae’r canllaw hwn yn rhoi cyfarwyddiadau cam wrth gam ar greu ac allforio capsiynau o MS Stream a Panopto. Yna gellir defnyddio’r capsiynau hyn yn Copilot i greu trawsgrifiadau wedi’u fformatio gyda phenawdau a thoriadau paragraff, yn ogystal â deunyddiau ychwanegol fel cwisiau, geirfaoedd, a chrynodebau sy’n seiliedig ar gynnwys y fideo.
MS Stream
Cam 1: Creu capsiynau awtomatig
1. Ewch i Video settings ar y panel ochr. 
2. Ehangwch Transcripts and captions a dewis Generate.
3. Dewiswch iaith eich fideo (e.e. English (United Kingdom).
4. Gall creu capsiynau awtomatig  gymryd rhai munudau, yn dibynnu ar hyd y fideo.
Adeg ysgrifennu’r cyfarwyddiadau hyn, nid oedd cefnogaeth Gymraeg ar gyfer capsiynau awtomatig. Fodd bynnag, os yw eich fideo yn recordiad o gyfarfod Teams lle roedd iaith y trawsgrifiad wedi’i osod i Gymraeg, byddwch yn gweld capsiynau Cymraeg. 
[image: Screenshot of MS Streams showing the Video Settings menu. ]
Cam 2: Adolygu cywirdeb capsiynau
Er bod capsiynau awtomatig ar Stream yn dod yn fwyfwy cywir, rydym yn argymell gwirio eu cywirdeb.
Gwnewch y newidiadau angenrheidiol a’u cadw.
Cam 3: Lawrlwytho ffeil capsiynau
1. Ewch i Transcript
2. Dewiswch Download > Download as .docx (gellir uwchlwytho’r fformat hwn i Copilot).
[image: Screenshot of MS Streams showing the Transcript menu. ]


Panopto
Cam 1: Creu capsiynau awtomatig
Sylwer y gall gymryd peth amser i Panopto uwchlwytho a phrosesu’r fideo, yn dibynnu ar ei faint.
1. Agorwch y fideo yn  Editor. 
2. Ar y tab Captions, dewiswch Import automatic captions o’r gwymplen. 
Mae capsiynau awtomatig Cymraeg yn cael eu cefnogi yn Panopto (mae angen dewis Cymraeg fel y Default Language yn y ffolder lle mae’r fideo’n cael ei gadw).
[image: Screenshots or Panopto Editor, for both an English and Welsh video. The auto-captions are shown next to the video player.]
Cam 2: Adolygu cywirdeb capsiynau
Er bod capsiynau awtomatig ar Panopto yn dod yn fwyfwy cywir, rydym yn argymell gwirio eu cywirdeb.
Gwnewch y newidiadau angenrheidiol a dewis Apply i’w cadw.
Cam 3: Lawrlwytho ffeil capsiynau 
1. Dewiswch y tri dot ar y bar ar y brig a dewis Settings yn y gwymplen.
[image: Screenshot of the Panopto Editor. The three dots in the top bar are highlighted, with the 'Settings' option selected in the drop-down menu.]
2. Dewiswch Captions ar y panel ochr, yna ehangwch y capsiwn ar gyfer English/Welsh  o dan Available Captions a dewis Download file. Bydd yn lawrlwytho ffeil .txt.
[image: Screenshot of the Settings menu in Panopto. The 'Captions' option is selected in the side menu, and the 'Download file' option is highlighted.]


Defnyddio Copilot i fformatio’r trawsgrifiad
Gallwch uwchlwytho’r ffeil capsiynau i Copilot a gofyn iddo fformatio’r trawsgrifiad. Efallai y bydd angen i chi fireinio eich prompt i gael y canlyniad a ddymunwch.
Dyma enghraifft o brompt. Mae’r prompt hwn yn gyfieithiad uniongyrchol o brompt Saesneg; efallai y bydd angen i chi addasu’r geiriad i gael y canlyniad rydych chi’n ei ddymuno.
Enghraifft o brompt: Crea drawsgrifiad o’r  ffeil capsiynau sy’n atodol. Defnyddia benawdau i drefnu’r cynnwys, toriadau paragraff a rhoi geiriau pwysig mewn print trwm. Does dim angen y manylion amseru arnaf. Gwna’n siŵr nad wyt ti’n newid unrhyw rai o’r geiriau gwreiddiol na’r drefn y maent wedi’u cyflwyno. Defnyddia Gymraeg. Ychwanega fanylion y siaradwr (John Doe, Llyfrgellydd Cyswllt Academaidd yn PCYDDS) ar y dechrau.
Ystyriaethau pwysig
· Mewngofnodwch i Copilot gan ddefnyddio eich manylion PCYDDS i gael darpariaeth diogelu data menter.
· Peidiwch â rhannu gwybodaeth gyfrinachol neu sensitif wrth ddefnyddio Copilot.
· Gwiriwch allbynnau Copilot bob amser am gywirdeb a gwnewch y newidiadau angenrheidiol. Chi sydd i benderfynu a yw allbwn AI cynhyrchiol yn ddigon da i’w ddefnyddio!

